CELEX: E2016P0020
Language: hu
Date: 2016-12-20 00:00:00
Title: Az Autonomy Capital (Jersey) LP és az Eaton Vance Management által 2016. december 20-án az EFTA Felügyeleti Hatósággal szemben benyújtott kereset (E-20/16. sz. ügy)

9.3.2017   
            
            
               HU
            
            
               Az Európai Unió Hivatalos Lapja
            
            
               C 73/22
            
         Az Autonomy Capital (Jersey) LP és az Eaton Vance Management által 2016. december 20-án az EFTA Felügyeleti Hatósággal szemben benyújtott kereset
   (E-20/16. sz. ügy)
   (2017/C 73/12)
   Az Autonomy Capital (Jersey) LP és az Eaton Vance Management (képviselik: Pétur Örn Sverrisson hrl. és Halldór Backman hrl., Morrison & Foerster (UK) LLP, Citypoint, One Ropemaker Street, London EC2Y 9AW) 2016. december 20-án keresetet nyújtott be az EFTA Felügyeleti Hatósággal szemben.
   A felperes a következőket kéri az EFTA-Bíróságtól:
   
               1.
            
            
               nyilvánítsa semmisnek az alperes 2016. november 23-i határozatát, amely lezárta a felperes Izlanddal szembeni panaszát; valamint
            
         
               2.
            
            
               kötelezze az alperest a felperes ezen eljárásban viselt költségeinek viselésére.
            
         Jogi és ténybeli háttér, valamint hivatkozott jogalapok:
   
               —
            
            
               A felperesek azt állítják, hogy az izlandi parlament által elfogadott 37/2016. sz. törvény állampolgárság alapján történő megkülönböztetést alkalmaz azáltal, hogy a túlnyomórészt nem izlandi lakos offshore krónabirtokosokra nézve szigorú előírásokat határoz meg, amelyeket azok figyelmen kívül hagyása esetén alkalmazandó szankciók kísérnek, viszont nem fogalmaz meg hasonló követelményeket a belföldi krónabirtokosokkal szemben.
            
         
               —
            
            
               A felperesek szerint az EFTA Felügyeleti Hatóság az EFTA-megállapodás 43. cikkét alkalmazta azon állítás alátámasztására, hogy Izland számára engedélyezte az EFTA-megállapodásban foglalt alapvető szabadságok betartásától való eltérést, és ez az eltérés továbbra is érvényes.
            
         
               —
            
            
               A felperesek állítása szerint az EFTA Felügyeleti Hatóság rosszul ítélte meg a 43. cikk által az EGT-tag EFTA-államoknak biztosított mérlegelési jogkör mértékét, és ezért Izland nem felel meg a 43. cikk (4) bekezdésében foglalt feltételeknek.
            
         
               —
            
            
               A felperesek szerint ezenfelül az EGT-megállapodáson alapuló kötelezettségtől való eltérésnek – a helyzettől függetlenül – meg kell felelnie az arányosság elvének, és nem lehet szélesebb hatókörű annál, mint ami az esetleges hirtelen jelentkező nehézségek orvoslásához szükséges. A felperesek szerint a 37/2016. sz. törvényben meghatározott ellenőrzések aránytalanok, nem kezelik az izlandi kormány kifejezett aggályát, továbbá az izlandi hatóságok nem vizsgálták meg a számukra javasolt, jelentősen kevésbé korlátozó választási lehetőségeket.